**Atsiskaitymo už maitinimo tvarka**

1. Mokiniai turi teisę į nemokamą maitinimą (pietus ugdymo įstaigoje ir maitinimą mokyklų organizuojamose vasaros poilsio stovyklose), jeigu vidutinės pajamos vienam šeimos nariui per mėnesį yra mažesnės nei 192 eurai.
2. Norint gauti šią paramą, vienas iš mokinio tėvų ar kitų bendrai gyvenančių pilnamečių asmenų turėtų kreiptis į savo savivaldybės administraciją arba prašymą pateikti per Socialinės paramos šeimai informacinę sistemą [www.spis.lt](http://www.spis.lt). Prie prašymo-paraiškos reikia pridėti šeimos narių pažymas apie pajamas, gautas per 3 praėjusius mėnesius, arba kreipimosi mėnesio pajamas, jei kreipimosi mėnesį, palyginti su trimis praėjusiais mėnesiais, pasikeitė šeimos pajamų šaltinis ar šeiminė padėtis.
3. Visiems mokiniams, kurie nuo 2021 m. rugsėjo 1 d. mokysis pagal pradinio ugdymo programą pirmoje ar antroje klasėje, skiriami nemokami pietūs mokykloje, nevertinant pajamų.
4. Dėl nemokamų pietų pirmokui-antrokui prašymo-paraiškos gauti mokinių nemokamą maitinimą teikti nereikia.
5. Visi kiti mokiniai turi teisę valgyti pertraukų metu,  susimoka už maitinimą kasoje prieš valgį.
6. Gimnazijoje netaikoma elektroninė apmokėjimo sistema.